"**Mary on a Cross**" (בעברית: "**מרי על הצלב**") הוא סינגל שהוקלט על ידי להקת הרוק השוודית גוסט (אנ'). הוא יצא לאור ב-13 בספטמבר 2019, על ידי חברת התקליטים לומה ויסטה רקורדינגס, כסינגל השני מתוך המיני-אלבום, *Seven Inches of Satanic Panic*‏ (2019). כאשר יצא, לא זכה השיר להצלחה רבה, אך בשנת 2022 זכה לפופולריות רבה ברשת החברתית טיקטוק, כאשר נעשה שימוש בגרסה איטית שלו בסרטון אודות "דברים מוזרים". לאחר מכן, זכה להצלחה בין-לאומית.

השיר הגיע למקום השביעי במצעד הסינגלים של פינלנד. במצעד הבילבורד הוט 100 דורג במקום ה-90 והיה לראשון של הלהקה שנכנס למצעד.

רקע וכתיבה
----------

השיר נכתב על ידי וינסנט פונטרה, סאלם אל פקיר וטוביאס פורג' והופק על ידי ג'ין ווקר וטוביאס פורג'. מספר רב של שורות ב-"Mary on a Cross" בעלות כפל משמעות, והשיר עצמו מגולל סיפור אוהבים, שחווה עליות ומורדות בעקבות תהילה ואור הזרקורים. כמו כן, ישנן התייחסויות למרים, אם ישו, מיניות ונושאים נוספים.

בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-120 מיליון השמעות.

משמעות
------

"Mary on a Cross" בדומה ל-"Kiss the Go-Goat", מבוצע על ידי פאפא ניל והוא עוסק ביחסי האהבה עם סיסטר אימפרטור. השיר מתפרש כאודה להתנסות בסמים או במין. השורה "את יורדת בדיוק כמו מריה הקדושה" ("You go down just like Holy Mary") זכתה לפירושים שונים ברחבי המרשתת. מבקרים שונים קבעו שהיא בעלת התייחסויות מרובות, הן לפעולת המין והן לצלב כסמל פאלי. כמו כן, זה מצביע על כך שהשטן היה אביו של ישו והכיבוש הזה הוא רק עוד אחד בשורה ארוכה של שחיתויות של נשים דתיות. כיוון שהביטוי "יורדת" מייצג בדרך כלל מין אוראלי, הדבר חוזר לרצועה המקבילה ולשם המיני-אלבום, בהם יש התייחסויות חוזרות ונשנות ל-"kiss the goat/obscene kiss".

החלק הבא, עוסק במשפט "Mary on a" הנשמע כמו "מריחואנה" ("מרי-חוא-נה"). המשפט "Nothing wrong with that" הוא סאבטקסט נסתר של "שיר לגליזציה". הדבר אושש על ידי ניימלס גול בהופעה חיה בדה רש סנטר, שם הוא עישן במהלך הקדם-הפזמון. כמו כן, השורה "לדגדג אותך מבפנים" ("Tickle you internally") מתפרש כרמיזה מינית או כמטפורה להתנשאות. גם ג'ויינטים בצורת צלב הם דבר פופולרי בתעשיית העישון. הרעיון הוא להדליק את שלוש הנקודות של הצלב ולשאוף ברביעית.

בהתאם לסיפור הכולל שהוצג בסדרת הסרטונים שהובילה להוצאת השיר הזה, שני השירים ככלל מרמזים על כך שבני הזוג הם בבירור פאפא ניל וסיסטר אימפרטור. בחלק נוסף בשיר, ישנה התייחסות לבלאדי מרי; קוקטייל המורכב מוודקה ומיץ עגבניות בתוספת תבלינים, מה שמוביל למשחק מילים שמדגיש את הצד החריג של הסיפור. ב-*Genius* פורסם שייתכן והשורה עוסקת במרים הבתולה שנטמאה בידי השטן לכאורה, אלא במרים שהיא מיוחדת – הנושאת את הילד, "הנבחר".

וידאו קליפ
----------

ל-"Mary on a Cross" לא יצא וידאו קליפ נלווה, אך הופעה רשמית שלו הועלתה בשידור חי לערוץ היוטיוב של גוסט ב-22 בספטמבר 2022.

נכון לאוקטובר 2022 עומד מונה הצפיות של ההופעה על למעלה מ-1.4 מיליון צפיות.

מיקומי שיא
----------

| 
‏‏‏  **מצעדים ודירוגים (2022)** |
| --- |
| מדינה | מצעד | מיקום שיא |
|  אוסטרליה | מצעד הסינגלים האוסטרלי | 89 |
|  ארצות הברית | בילבורד הוט 100 | 90 |
| מצעד שירי הרוק & האלטרנטיביים | 11 |
|  בריטניה | מצעד הסינגלים הבריטי | 28 |
|  גרמניה | GfK – טופ 100 | 41 |
|  פינלנד | המצעדים הפיניים הרשמיים | 7 |
|  קנדה | קנדה הוט 100 | 50 |
|  שוודיה | סוורייטופליסטן | 16 |

היסטוריית יציאות לאור
---------------------

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 13 בספטמבר 2019 | סטרימינג • הורדה דיגיטלית | לומה ויסטה |  |

קישורים חיצוניים
----------------

* סרטון השיר "Mary on a Cross" באתר יוטיוב
* מידע על השיר "Mary on a Cross" באתר ספוטיפיי

הערות שוליים
------------

1. ↑  וינסנט פונטרה, סאלם אל פקיר, טוביאס פורג'
2. 1 2 3 4  *Ghost – Mary on a Cross*, נבדק ב-2022-10-01
3. ↑  Jon Hadusek, Ghost's "Mary on a Cross" cracks Billboard Hot 100 after going viral on TikTok, Consequence, ‏2022-09-21 (באנגלית אמריקאית)
4. ↑  Tom Skinner, Ghost's 'Mary On A Cross' enters Billboard Hot 100 after going viral on TikTok, NME, ‏2022-09-22 (באנגלית בריטית)
5. ↑  finnishcharts.com - Discography Ghost, finnishcharts.com
6. ↑  "@thebandGHOST's "Mary On A Cross" debuts at No. 90 on this week's #Hot100", Twitter
7. ↑  But through all the sorrow, we've been riding high / And the truth of the matter is I never let you go, let you go, Genius
8. ↑  We were speeding together down the dark avenues / But besides all the stardom, all we got was blues, Genius
9. ↑  You go down just like Holy Mary,, Genius
10. ↑  *Mary On A Cross*, 2019-09-13, נבדק ב-2022-10-01
11. ↑  *Ghost – Mary on a Cross*, נבדק ב-2022-10-03
12. ↑  You go down just like Holy Mary,, Genius
13. 1 2 3  Mary on a, Mary on a cross, Genius
14. ↑  Ghost Setlist at Resch Center, Ashwaubenon, setlist.fm (באנגלית)
15. 1 2  Not just another bloody Mary,, Genius
16. 1 2  *Ghost - Mary On A Cross (Live In Tampa 2022)*, נבדק ב-2022-10-01

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"Mary on a Cross"**.